นิวยอร์ก 1 พ.ย.- เดอะโรลลิงสโตน วงดนตรีร็อกรุ่นใหญ่ ประกาศยกเลิกคอนเสิร์ตที่รัฐฮาวาย และเปลี่ยนแปลงกำหนดเวลาการแสดงคอนเสิร์ตอีก 3 รายการในขณะที่แฟนเพลงฟ้องทางวงเป็นเงิน 51 ล้านดอลลาร์สหรัฐ หรือประมาณ 1,835 ล้านบาท ที่เดอะโรลลิงสโตน เลื่อนการแสดงที่รัฐนิวเจอร์ซีย์เมื่อสัปดาห์ที่แล้ว มิก แจ็กเกอร์ นักร้องนำของวง วัย 63 ปี มีอาการเจ็บคอ ทำให้ต้องเลื่อนการแสดงที่เมืองแอตแลนติก ซิตี อย่างกะทันหัน เมื่อวันศุกร์ที่ผ่านมา นอกจากนั้น การแสดงที่เมืองโอคแลนด์ ในรัฐแคลิฟอร์เนีย ที่แวนคูเวอร์ ในแคนาดา และที่นครลอสแองเจลิส ต้องเลื่อนไปด้วย ในขณะที่กำหนดการแสดงที่อะโลฮา สเตเดียม ในเมืองฮอนโนลูลู ในวันที่ 22 พฤศจิกายน ซึ่งเป็นการแสดงในฮาวายเป็นครั้งแรกนับตั้งแต่ปี 2541 ต้องยกเลิกไปเลย
วงดนตรีร็อกรุ่นใหญ่ "เดอะโรลลิงสโตน" ประกาศยกเลิกคอนเสิร์ตที่รัฐใดของสหรัฐอเมริกา 
รัฐฮาวาย